ฉบับร่าง:วรพันธ์ คู่สกุลนิรันดร์

----
รองศาสตราจารย์ ดร.วรพันธ์ คู่สกุลนิรันดร์ เป็นผู้เชี่ยวชาญในสาขาวิทยาการคอมพิวเตอร์ด้านปัญญาประดิษฐ์ และการประมวลผลภาพดิจิทัล ท่านเป็นนักวิจัยดีเด่นแห่งชาติ สาขาเทคโนโลยีสารสนเทศและนิเทศศาสตร์ ในปี พ.ศ. 2568 และเป็นอาจารย์ ในกลุ่มวิชาวิทยาการคอมพิวเตอร์, คณะเทคโนโลยีสารสนเทศและการสื่อสาร มหาวิทยาลัยมหิดล
**การศึกษา =- ระดับปริญญาเอก Ph.D., The School of Computer Science and Engineering, University of New South Wales, Australia ในปี พ.ศ. 2556 (ค.ศ. 2013)- ระดับปริญญาตรี B.Eng. (University Medal in Computer Engineering), The School of Computer Science and Engineering, University of New South Wales, Australia ในปี พ.ศ. 2551(ค.ศ. 2008)- ระดับมัธยมศึกษาจบจากโรงเรียนเบ็ญจะมะมหาราช จ.อุบลราชธานี (Benchama Maharat School)
**ประวัติการทำงาน =- พ.ศ. 2556 - ปัจจุบัน อาจารย์ประจำ คณะเทคโนโลยีสารสนเทศและการสื่อสาร มหาวิทยาลัยมหิดล ได้รับตำแหน่ง ผู้ช่วยศาสตราจารย์ ในปี พ.ศ. 2558 และ รองศาสตราจารย์ ในปี พ.ศ. 2562
**การดำเนินงานวิจัย =
จากการดำเนินงานวิจัย อาจารย์วรพันธ์ได้ดำเนินงานวิจัยกับห้องปฏิบัติการวิจัยด้านระบบปัญญาประดิษฐ์การประมวลผลภาพและวิดีโอในการแปลผลข้อมูล Machine Vision and Information Transfer (MVIT, เอ็มวิท) Research Lab  และ คลัสเตอร์วิจัยด้านสารสนเทศการแพทย์ Medical Informatics Research Clusters  อาจารย์วรพันธ์ดำเนินงานวิจัยในสาขาวิทยาการคอมพิวเตอร์และบูรณาการสหสาขาวิชาโดยมีภาพรวมการวิจัยที่จำแนกออกเป็นกลุ่มหลักดังนี้

**== การระบุอัตลักษณ์บุคคลด้วยเทคโนโลยีชีวมาตร ==**
มีการพัฒนาเทคโนโลยีในการในการจดจำอัตลักษณ์บุคคล โดยการใช้ข้อมูลชีวมาตร ได้แก่ ใบหน้า ลายฝ่ามือ และท่าทางการเดิน ด้วยวิธีการแบบการประมวลผลภาพและการเรียนรู้เชิงลึก เช่น การจดจำท่าทางการเดินผ่านระบบกล้องวงจรปิดรักษาความปลอดภัยภายใต้การเปลี่ยนแปลงของเสื้อผ้าและรองเท้าที่สวมใส่ มุมกล้อง ความเร็วการเดิน และพื้นผิวการเดิน และการจดจำข้ามระบบกล้องและการตรวจจับพฤติกรรมรุนแรงผ่านระบบกล้อง การจดจำภาพใบหน้าภายใต้การสวมใส่หน้ากากอนามัยในช่วงของการแพร่ระบาดของเชื้อไวรัสโควิด-19 การจดจำภาพลายนิ้วมือและภาพลายฝ่ามือที่มือที่มีคุณภาพต่ำ เป็นต้น

**== การระบุอัตลักษณ์สัตว์ด้วยเทคโนโลยีชีวมาตร ==**
ได้ทำการวิจัยต่อเนื่องจากการระบุอัตลักษณ์บุคคลสู่การระบุอัตลักษณ์สัตว์ ได้แก่ กระบือ โคนม และสุนัข ด้วยข้อมูลชีวมาตรและวัตถุประสงค์การนำไปใช้งานจริงที่แตกต่างกัน ได้แก่ การระบุอัตลักษณ์ของกระบือและโคนม ใช้ข้อมูลภาพถ่ายใบหน้าและภาพลายจมูก เพื่อจดจำอัตลักษณ์แทนการใช้ เบอร์หู RFID และไมโครชิพ เพื่อลดปัญหาการสวมสิทธิ์ การถอดเปลี่ยน การสูญหาย และการบาดเจ็บในการติดตั้งทั้งทั้งคนและสัตว์

**== การประมวลผลภาพและวัสดุทางการแพทย์ด้วยเทคโลยีปัญญาประดิษฐ์ ==**
เป็นการทำวิจัยในการประมวลผลภาพทางการแพทย์ เช่น ภาพแผลภายนอกบนผิวหนังผู้ป่วย, ภาพX-Ray, ภาพCT Scan, ภาพRetinal และ ภาพMRI เป็นต้น โดยได้พัฒนาวิธีการในการตอบโจทย์ปัญหาการแพทย์ร่วมกับทีมวิจัยจากคณะแพทยศาสตร์ศิริราชพยาบาล และคณะแพทยศาสตร์โรงพยาบาลรามาธิบดี เช่น การพัฒนาโปรแกรมปัญญาประดิษฐ์ในการวินิจฉัยภาพทางรังสี ที่สามารถวินิจฉัยโรคได้ การค้นหาโดยอัตโนมัติของภาวะเบาหวานขึ้นจอตาจากภาพถ่ายจอประสาทตา การดูแลสุขภาพทางไกลสำหรับการล้างไตทางช่องท้อง เป็นการพัฒนาและทดสอบ ประสิทธิผลของระบบเพื่อการเพิ่มผลลัพธ์ ทางสุขภาพในผู้ป่วยล้างไตทางช่องท้องอย่างต่อเนื่อง และการแยกส่วนและการวัดการเคลื่อนไหวของลิ้นในภาพวิดีโอโดยอัตโนมัติ เพื่อช่วยในการประเมินและติดตามความก้าวหน้าในการทำกายภาพบำบัดของช่องปาก และการพัฒนาเครื่องมือโปรแกรมคอมพิวเตอร์สำหรับการสร้างโมเดลสามมิติของเฝือกจมูกแบบกำหนดเองสำหรับผู้ป่วยรายกรณี เป็นการสร้างเฝือกจมูกสำหรับผู้ป่วยรายกรณีจากภาพถ่าย ที่ขนาดและรูปร่างของเฝือกที่จำเพาะสำหรับคนไข้แต่ละคน มีการใช้งานอยู่ที่ภาควิชาศัลยศาสตร์ คณะแพทยศาสตร์ศิริราชพยาบาล

**== การเกษตรและปศุสัตว์แม่นยำด้วยเทคโนโลยีปัญญาประดิษฐ์ ==**
การทำวิจัยนี้เป็นการใช้เทคโนโลยีในการทำการเกษตรและปศุสัตว์แม่นยำ เพื่อลดต้นทุนในการผลิตและเกษตรกรมีคุณภาพมากขึ้น ได้แก่ โปรแกรมการจำลองการแพร่ระบาดและการควบคมของเชื้อพิษสุนัขบ้า มีการทดสอบและใช้งานกับกลุ่มเป้าหมายเพื่อเป็นตัวช่วยในการกำหนดพื้นที่ในการฉีดวัคชีน ซึ่งปัจจุบันใช้วิธีการกำหนดพื้นที่แบบเท่ากัน ทุกที่จากการเก็บสถิติข้อมูล โปรแกรมจำลองการแพร่ระบาดของเชื้อพิษสุนัขบ้านี้พัฒนาเพื่อใช้ในกิจการการฉีดวัดซีนในกรณีเกิดเหตุค้นพบพิษสุนัขบ้า เพื่อป้องกันการระบาดของโรค โดยมีโมเดลเพื่อใช้คาดการการแพร่กระจายเชื้อได้ถูกต้อง แม่นยำ ใช้สร้างโปรแกรมจำลองที่สามารถนำไปใช้งานในการประเมินการแพร่กระจายเชื้อพิษสุนัขบ้า และช่วยเหลือในการทำงานของสัตวแพทย์หรือเจ้าหน้าที่ และสนับสนุนให้มีการใช้ทรัพยากรการฉีดวัคซีนอย่างเหมาะสม ทางด้านการเกษตร การคัดแยกเกรดข้าว และคัดเกรดมังคุด รวมถึงคัดแยกโรคผลมังคุด ผ่านระบบกล้องด้วยเทคโนโลยีปัญญาประดิษฐ์

**== การพัฒนาแอพพลิเคชั่นเพื่อการฟื้นฟูสมรรถภาพและการกีฬา ==**
เป็นงานวิจัยในการพัฒนาแอพพลิเคชั่นในการช่วยเหลือผู้ป่วยและผู้สูงอายุ ผ่านระบบกล้องด้วยเทคโนโลยีปัญญาประดิษฐ์ เช่น Game-based for Enhancing Autism Children's Communication Skill in Thailand เป็นแอพลิเคชั่นในการฝึก การสื่อสารของผู้ป่วยออทิสติก Computer Vision-based Game for Occupational Therapy มีการนำเทคโนโลยี Computer Vision มาพัฒนาใช้ร่วม กับการทำกิจกรรมบำบัดและส่งเสริมพัฒนาการของผู้เข้าร่วมกิจกรรมบำบัดทางด้านต่าง ๆ เช่น สหสัมพันธ์ระหว่างตากับมือ (Eye-hand Coordination) การฝึกการทำตาตามคำสั่ง (Follow Command) การส่งเสริมสมาธิและการจดจ่อ (Attention Span) การวางแผนการเคลื่อนไหว (Motor Planning) แอพพลิเคชันสำหรับการประเมินการแข่งขันฟุตบอลในสนามกีฬา และการประเมินสมรรถภาพและช่วยในการเรียนรู้การออกกำลังกายสำหรับผู้สูงอายุ ด้วยแอพลิเคชันบนสมาร์ทโฟน
**รางวัล =- พ.ศ. 2568  รางวัลนักวิจัยดีเด่นแห่งชาติ ประจำปีงบประมาณ 2568 สาขาเทคโนโลยีสารสนเทศและนิเทศศาสตร์ โดยสำนักงานการวิจัยแห่งชาติ (วช.)- พ.ศ. 2566 รางวัล Mahidol University Researcher of the Year 2023 สาขา Rising Researcher in Science and Technology โดยมหาวิทยาลัยมหิดล- พ.ศ. 2563 พนักงานมหาวิทยาลัยดีเด่น ระดับมหาวิทยาลัยมหิดล ประเภทวิชาการอายุงานไม่เกิน 10 ปีประเภทวิชาการ โดยมหาวิทยาลัยมหิดล- พ.ศ. 2562 - พ.ศ. 2567 (ค.ศ. 2019 2020 2021 2022Sep. 2022Nov. 2023 และ 2024)  The World’s Top 2% Scientists (หมวด AI, Image Processing) โดย Stanford University- พ.ศ. 2559 - พ.ศ. 2568 รางวัลจากสภาวิจัยแห่งชาติ โดยสำนักงานการวิจัยแห่งชาติ (วช.) ประกอบด้วยรางวัลผลงานวิจัย รางวัลวิทยานิพนธ์ รางวัลผลงานประดิษฐ์คิดค้น และรางวัลผลงานคุณภาพ- พ.ศ. 2553 (ค.ศ. 2010) ระหว่างการศึกษาระดับปริญญาเอกได้รับ The IAPR Best Biometrics Student Paper Award (BBSPA) ประจำปี 2010 โดย Technical Committee on Biometrics, International Association for Pattern Recognition- พ.ศ. 2551 รางวัลเกียรตินิยมอันดับหนึ่งเหรียญทองในสาขาวิศวกรรมคอมพิวเตอร์จากมหาวิทยาลัย หรือ "University Medal in Computer Engineering" ในปี ค.ศ. 2008 เมื่อจบการศึกษาระดับปริญญาตรี มหาวิทยาลัยนิวเซาท์เวลส์ (University of New South Wales - UNSW)- พ.ศ. 2549 - พ.ศ. 2551 รางวัลเชิดชูเกียรติในระดับปริญญาตรีจาก The School of Computer Science and Engineering ชื่อ "The Faculty of Engineering, Dean's Award" ค.ศ. 2006 2007 และ2008 มหาวิทยาลัยนิวเซาท์เวลส์ (University of New South Wales - UNSW)
**อ้างอิง =